నడికుడి–శ్రీకాళహస్తి రైలుమార్గం

నడికుడి–శ్రీకాళహస్తి రైలు మార్గము  భారతీయ రైల్వేలలో కొనసాగుతున్న రైల్వే విభాగం ప్రాజెక్టు. ఈ విభాగం దక్షిణ తీర రైల్వే జోన్‌ లోని గుంటూరు పరిపాలన పరిధిలోకి వస్తుంది. ఇది విజయవాడ-చెన్నై అలాగే తిరుపతి-సికింద్రాబాద్‌లకు ప్రత్యామ్నాయ మార్గంగా పనిచేస్తుంది.
ప్రాజెక్ట్
ఈ ప్రాజెక్ట్ 2010-11 సంవత్సరంలో మంజూరు చేయబడింది.  ఇది పల్నాడు జిల్లా పిడుగురాళ్ల వద్ద సికింద్రాబాద్-గుంటూరు బ్రాంచ్ లైన్ మరియు ఆంధ్ర ప్రదేశ్ రాష్ట్రంలోని తిరుపతి జిల్లా వెంకటగిరి వద్ద గూడూరు -కాట్పాడి బ్రాంచ్ లైన్‌ను కలుపుతుంది. ఈ విభాగం యొక్క మొత్తం పొడవు 308 కిమీ (191 మైళ్ళు) ప్రాజెక్ట్ యొక్క అంచనా వ్యయం ₹ 2,452 కోట్లు (US$290 మిలియన్లు). నోడల్ స్టేషన్ల మధ్య ఉన్న రైల్వే స్టేషన్లు నెకరికల్లు , రొంపిచెర్ల , వినుకొండ , గుండ్లకమ్మ , దర్శి , పొదిలి , కనిగిరి , పామూరు , వింజమూరు , ఆత్మకూరు , రాపూరు మరియు వెంకటగిరి.

సింహావలోకనం
 ఈ రైలు మార్గం దక్షిణ తీర రైల్వే జోన్‌లోని గుంటూరు పరిపాలన పరిధిలోకి వస్తుంది. 
 ఇది 308.7 కిలోమీటర్ల పొడవుతో ఉంది. అందులో 146.11 కిలోమీటర్లు నెల్లూరు జిల్లాలో ఉంది. 
 మొత్తం 33 రైల్వే స్టేషన్లు ఉన్నాయి, అందులో నెల్లూరు జిల్లాలో 15 ఉన్నాయి. 
 ఈ మార్గం సికింద్రాబాద్-గుంటూరు లైన్‌లోని నడికుడి జంక్షన్‌లో ప్రారంభమై, శావల్యాపురం వద్ద గుంటూరు-గుంతకల్ సెక్షన్‌తో అనుసంధానించబడుతుంది. 
 ఈ మార్గం నడికుడి నుండి శావల్యాపురం, దర్శి, పొదిలి, కనిగిరి, పామూరు, వింజమూరు, ఆత్మకూరు, రాపూరు, వెంకటగిరి, శ్రీకాళహస్తి వరకు విస్తరించి ఉంది. 
 ఈ మార్గం 2011-12 లో ఆమోదించబడింది మరియు దీనిని నిర్మించడానికి 2020 నాటికి లక్ష్యం నిర్ణయించబడింది. 
 2021 లో, నడికుడి నుండి శావల్యాపురం వరకు పట్టాల పనులు పూర్తయ్యాయి, అయితే విద్యుద్దీకరణ పనులు ఇంకా ప్రారంభం కాలేదు. 
 ఈ మార్గం పనులు ప్రస్తుతం వేగంగా జరుగుతున్నాయి మరియు నెల్లూరు జిల్లాలో పనులకు కూడా శ్రీకారం చుట్టారు. 
 ప్రకాశం జిల్లాలో నడికుడి-శ్రీకాళహస్తి రైల్వే లైన్ పనులు ముమ్మరంగా జరుగుతున్నాయి. 
 ఈ మార్గం పశ్చిమ ప్రాంత ప్రజల చిరకాల స్వప్నంగా ఉంది.
దశ-1
నడికుడి (గుంటూరు–హైదరాబాద్ మార్గం) నుండి శావల్యాపురం (గుంటూరు–గుంతకల్ మార్గం) ట్రాక్, ట్రయల్ రన్ పూర్తయింది. పూర్తయిన మార్గం కోసం విద్యుద్దీకరణ ప్రతిపాదనలను ఉన్నత అధికారులకు పంపుతారు.  ఈ కొత్త మార్గాన్ని గుంటూరు–గుంతకల్ మార్గానికి చేర్చనున్నారు.  రాపూర్ రైల్వే స్టేషన్ (జంక్షన్) వద్ద నడికుడి–శ్రీకాళహస్తి మరియు కృష్ణపట్నం–ఓబులవారిపల్లె రైల్వే లైన్ రెండూ ఒకదానికొకటి దాటుతాయి.

ప్రతిపాదిత స్టేషన్ల జాబితా
ఇది సికింద్రాబాద్‌-గుంటూరు మార్గములోని నడికుడి రైల్వే జంక్షన్‌లో ప్రారంభమై పిడుగురాళ్ల మీదుగా అక్కడి నుంచి నెకరికల్లు, రొంపిచెర్ల మీదుగా ప్రారంభమై శావల్యాపురం వద్ద గుంటూరు-గుంతకల్ సెక్షన్‌తో అనుసంధానమై వినుకొండ మీదుగా, మళ్లీ గుండ్లకమ్మ మీదుగా కొత్త లైన్‌లోకి ప్రవేశిస్తుంది. దూబగుంట, ఆత్మకూరు, ఓబులాయపల్లె, రాపూరు చివరకు గూడూరు-రేణిగుంట సెక్షన్‌లో వెంకటగిరిని కలుపుతుంది.

 ఇవి కూడా చూడండి 
 భారతీయ రైల్వేలు
 భారతీయ రైల్వేలు సంస్థాగత నిర్మాణం
 భారతీయ రైలు రవాణా వ్యవస్థ
 భారతీయ రైల్వే మండలములు
 భారతీయ రైల్వేలు డివిజన్లు
 భారతదేశ ప్రయాణీకుల రైళ్లు జాబితా
 భారతీయ రైల్వేలు రైళ్లు జాబితా
 భారతీయ రైల్వేలు రైళ్లు ప్రమాదాలు జాబితా
 మూలాలు

వర్గం:ఆంధ్రప్రదేశ్ రైలు రవాణా
వర్గం:బ్రాడ్ గేజ్ రైలు మార్గములు
వర్గం:దక్షిణ భారతదేశం రైలు మార్గములు